kardosdrur/scandi-wiki huggingface dataset:
Kevin James

Kevin George Knipfing (født 26. april 1965), bedre kendt under sit kunstnernavn Kevin James, er en amerikansk komiker og skuespiller. På tv spillede han Doug Heffernan i serien Kongen af Queens fra 1998 til 2007 og modtog en Primetime Emmy Award for for enestående hovedrolleindehaver i 2006. Han blev også nomineret til en People's Choice Award i 2017 for sin hovedrollen i CBS-sitcom Kevin Can Wait (2016-2018).

James har optrådt i filmene Hitch (2005), I Now Pronounce You Chuck & Larry (2007), Paul Blart: Mall Cop (2009), Grown Ups (2010), Zookeeper (2011), Here Comes the Boom (2012) og Pixels (2015). Han har også lagt stemmer til Monster House og Barnyard (begge 2006) og de første tre film fra Hotel Transylvania (2012-2018).

Personlige liv 
I 2004 blev James gift med skuespillerinden Steffiana de la Cruz i Californien. Deres første barn, datteren Sienna-Marie, blev født i 2005. Deres anden datter, Shea Joelle, blev født i 2007; Hun blev opkaldt efter New Yorks baseballstadion Shea Stadium. De fik deres første søn og tredje barn, Kannon Valentine, i 2011. James er lillebror til komiker Gary Valentine (født Gary Knipfing), der spillede Dougs fætter Danny Heffernan i Kongen af Queens. Han er en nær ven af den pensionerede MMA fighter Bas Rutten, og træner med ham på hans skole i Thousand Oaks, Californien. James er også kendt for at være en stor sportsfan, især er han fan af New York Knicks, New York Jets, New York Mets og New York Islanders, samt UFC. James gik på high school med den tidligere professionelle wrestler Mick Foley. Begge kæmpede de i gymnasiet. James, som er katolsk, optrådte på en katolsk-tema kanal EWTN's The World Over Live i 2012.

Filmografi 
 Cosby: Doug Heffernan (1 episode, 1998)
 Alle Elsker Raymond: Kevin / Doug Heffernan (8 episoder, 1996-1999)
 Martial Law: Dallas Hampton (1 episode, 1999)
 Becker: Doug Heffernan (1 episode, 1999)
 Arli$$: Kevin (1 episode, 2001)
 Pinocchio: Mangiafuoco (stemme)
 50 First Dates: Factory Worker
 Hitch: Albert Brennaman
 Monster House: Officer Landers (steme)
 Grilled: Dave
 Barnyard: Otis (stemme)
 Kongen af Queens: Doug Heffernan (206 episoder, 1998-2007)
 Everybody Loves Raymond: Doug Heffernan
 I Now Pronounce You Chuck & Larry: Larry Valentine
 Elmo's Christmas Countdown: Santa Claus
 You Don't Mess with the Zohan: Hacky Sack Tournament Celebrity Judge (ukreditert)
 Paul Blart: Mall Cop: Paul Blart
 Grown Ups: Eric Lamonsoff
 The Zookeeper: Griffin Keyes
 Grown Ups 2: Eric Lamonsoff
 Here Comes the Boom: Scott Voss

Referencer

Eksterne henvisninger 

 
 

Skuespillere fra New York
Personer fra New York
Smoothie

Smoothie (af eng.: smooth; fin, cremet) er en cremet kold drink, der består af blendet frugt eller bær samt juice, yoghurt og/eller knuste isterninger. Konsistensen er tykkere end slush-drinks, men minder om en milkshake.

Smoothiens historie går tilbage til de sene 1960'eres USA, hvor isboder og helsekostforretninger begyndte at sælge dem. I løbet af 1990'erne og 2000'erne er smoothies blevet gradvist mere populære og fås nu både i de fleste supermarkeder og på caféer. Amerikaneren Stephen Kuhnau, der grundlagde franchisekæden Smoothie King, hævder at være opfinderen af smoothien.

Drikkevarer
Edward Tesdorpf

Edward Tesdorpf (7. september 1817 i Hamborg – 2. maj 1889 på Orupgård), var en dansk landmand og gehejmekonferensråd.

Tesdorpf var storkøbmandssøn fra Hamborg, men kom til Danmark og købte i 1840 Orupgård og andre gårde på Falster og senere flere andre ejendomme, så han efterhånden ejede ti større gårde med i alt 2400 hektar. Han var en dynamisk og visionær landmand, der afviklede fæstevæsen og hoveri, var foregangsmand inden for udnyttelse af dampkraft og nye maskiner i landbrug samt dræning af områder. Han spillede en nøglerolle i dansk landbrugs omlægning fra vegetabilsk til animalsk produktion.

Han var 1860-1888 en af Landhusholdningsselskabets præsidenter. Ved hans fratrædelse som præsident udnævnte Landhusholdningsselskabet ham til æresmedlem og tildelte ham dets guldmedalje, der da ikke havde været uddelt i 36 år.

Han var æresmedlem af det kgl. engelske Landbrugsselskab. Efter hans død rejste landbrugets organisationer 1893 en statue af ham i Landbohøjskolens have; statuen er udført af Th. Stein. Den er siden flyttet til Tesdorpfsvej på Frederiksberg, der er opkaldt efter ham.

Tesdorpf blev udnævnt til etatsråd 1860, til konferensråd 1885 og til gehejmekonferensråd 1888. Han hædredes 1872 med Kommandørkorset af 2. grad af Dannebrogordenen og 1887 med 1. grad.

I 1884 etablerede han Nykøbing Falster Sukkerfabrik i Nykøbing Falster. Dette blev en stor og vigtig arbejdsplads for byen, og der er siden rejst et mindesmærke over ham.

Han var gift med Mary f. Büsch (1820-1875) og var fader til Frederik Tesdorpf og Adolph Tesdorpf samt Ida Charlotte Sophie Tesdorph (født den 27. oktober 1851 på Orupgård i Idestrup – død i 1939).

Referencer

Eksterne henvisninger 
 

Godsejere fra Danmark
Kommandører af 1. grad af Dannebrog
Danskere i 1800-tallet
Personer fra Hamborg
Edward 1
Personer i Dansk Biografisk Leksikon
Gehejmekonferensråder fra Danmark
Præsidenter for Det Kongelige Danske Landhusholdningsselskab
Rick Pearson

Richard "Rick" Pearson (født 1961 i Minneapolis, Minnesota) er en amerikansk filmklipper, producer og instruktør bedst kendt for sit arbejde på bl.a. James Bond-filmen Quantum of Solace (2008) og United 93 (2006), for hvilken han modtog en BAFTA Award.

Udvalgt filmografi 
 Quantum of Solace (2008)
 Get Smart (2008)
 Blades of Glory (2007)
 United 93 (2006)
 Rent (film) (2006)
 The Bourne Supremacy (2004)
 Men in Black II (2002)
 Bowfinger (1999)

Eksterne henvisninger 
 

Filmklippere fra USA
Filmproducere fra USA
Filminstruktører fra USA
Edward Tesdorpf (politiker)

Edward Adalbert Tesdorpf (11. april 1905 på Pandebjerg – 27. maj 1996) var en dansk landmand, kammerherre, hjælper i modstandsbevægelsen under besættelsen og politiker.

Han var søn af Adolph Tesdorpf og Agnete Tesdorpf og barnebarn af Edward Tesdorpf. Han blev student i Nykøbing Falster 1922, cand.phil. 1923, agronom i 1929. Fra 1930 forpagtede han Gjorslev og Søholm godser, i alt 1650 ha. som han overtog i 1940. Han afstod disse ejendomme i 1970. Han ejede en overgang også Rathlousdal, Børglum Kloster skov og Horten Park skov i England.

Fra 1946 til 1957 var han medlem af Folketinget for Det Konservative Folkeparti og 1950-57 medlem af Finansudvalget. Han var også en aktiv præsident i Landhusholdningsselskabet 1956-80.

Medl. af bestyrelsen for Skovbrugets Arbejdsgiverforening fra 1930 (formand 1944-52), for A/S Trifolium Frø fra 1933, for Præstø Amts Landboforening fra 1938 (formand fra 1947), for A/S Den kongelige Porcelainsfabrik & Fajancefabrikken Aluminia fra 1955 og for A/S Ford Motor Company fra 1957, medlem af selskabet Højeruplunds bestyrelse fra 1941, medlem af Holtug Sogneråd 1943-50,  tilsynsmand ved den Kgl. Veterinær- og Landbohøjskole fra 1955 samt medlem af bestyrelsen for Fabrikant E H Ludvigsen og Hustrus Legat fra 1949.

Kilder 

 Kraks Blå Bog 1957

Eksterne henvisninger 
 

Folketingsmedlemmer i 1940'erne
Folketingsmedlemmer i 1950'erne
Tidligere folketingsmedlemmer fra Det Konservative Folkeparti
Godsejere fra Danmark
Modstandsfolk fra Danmark
Edward 2
Personer i Kraks Blå Bog (afdøde)
Kammerherrer fra Danmark
Præsidenter for Det Kongelige Danske Landhusholdningsselskab
Personer i Dansk Biografisk Leksikon
Frederik Tesdorpf

Edvard Frederik Jakob Tesdorpf (3. december 1854 på Orupgård – 23. maj 1937) var en dansk godsejer. Han var broder til Adolph Tesdorpf.

Frederik Tesdorpf var en søn af gehejmekonferensråd Edward Tesdorpf og fødtes 3. december 1854 på Orupgård. Han lærte landbruget her og på Sæddingegård, opholdt sig iVa år i Tyskland England for at lære disses agerbrug at kende, overtog 1880 forpagtningen af Sæddingegård og arvede ved faderens død Orupgård, hvis besætning deltog i den første avlscenterkonkurrence og fik tilkendt opmuntringspræmie 1899. Tesdorpf, der var en kyndig hippolog, var medlem af Statshingsteskue-Kommissionen og af bestyrelsen for Maribo Amts økonomiske Selskab. Han har særlig gjort sig bekendt som en energisk og dygtig talsmand for landbrugets toldbeskyttelse, han var medlem af den af regeringen i 1899 nedsatte Landbrugstold-Kommission og formand for den i 1897 stiftede landbrugets toldbeskyttelsesforening. 1902 valgtes han til medlem af Landstinget (Frikonservative), hvor han sad til 1910.

Tesdorpf, der 1879 udnævntes til kammerjunker og 1890 til hofjægermester, ægtede 15. november 1884 Sophie Tutein, datter af købmand William Tutein og hustru, f. Kirketerp. Han var Ridder af Dannebrog og Dannebrogsmand.

Han var besidder Ourupgård, Brændte Ege, Kringelborg og Bøtøgård og af det. 1. Tesdorpfske Fideikommis; formand i bestyrelserne for Telegrafenen, Patent Poulsen og Sukkerfabrikken Nykjøbing, Nykjøbing F. og i bestyrelsen for Dansk Eksportforening.

Kilder 
 Dansk Biografisk Leksikon
 Kraks Blå Bog 1910

Eksterne henvisninger 
 

Godsejere fra Danmark
Landstingsmedlemmer i 1900'erne
Landstingsmedlemmer i 1910'erne
Riddere af Dannebrog
Frederik
Politikere fra De Frikonservative
Personer i Kraks Blå Bog (afdøde)
Personer i Dansk Biografisk Leksikon
Hofjægermestre fra Danmark
Hippologer fra Danmark
Adolph Tesdorpf

Adolph Valdemar Tesdorpf (23. oktober 1859 – 19. april 1929) var en dansk landmand og godsejer.

Han var broder til Frederik Tesdorpf og søn af Mary f. Büsch og Edward Tesdorpf, hvis virke som godsejer han fortsatte med efterhånden seks godser på Falster og fra 1925 også Gjorslev på Stevns.

Han var en kyndig planteavler og ledende sukkerroeproducent og direktør for andelssukkerfabrikken i Nykøbing Falster 1884-1927. Derudover beklædte han en lang række tillidsposter i landbrugets organisationer. Han var fader til Edward Tesdorpf.

Eksterne henvisninger 
 

Godsejere fra Danmark
Erhvervsfolk fra Danmark
Adolph
Roberto Schaefer

Roberto Schaefer (født i White Plains, New York) er en amerikansk filmfotograf, der bl.a. er blevet nomineret til en BAFTA Award for sit arbejde på filmen Finding Neverland (2004). Schaefer har arbejdet som filmfotograf på samtlige af filminstruktør Marc Forsters film.

Udvalgt filmografi 
 Monster's Ball (2001)
 Finding Neverland (2004)
 Stay (2005)
 Stranger than Fiction (2006)
 Drageløberen (2007)
 Quantum of Solace (2008)

Eksterne henvisninger 
 

Filmfotografer fra USA
Tjek fødselsår
Personer fra New York
Lost in Translation

Lost in Translation er et komediedrama fra 2003 instrueret, produceret og skrevet af Sofia Coppola og med Bill Murray og Scarlett Johansson i hovedrollerne.

Medvirkende

Modtagelse 
Lost in Translation blev generelt modtaget godt af kritikerne og har en friskhed på 95% på Rotten Tomatoes. Filmkritikeren Roger Ebert gav filmen fire ud af fire stjerner.

Eksterne henvisninger 
 Officiel hjemmeside
 

Amerikanske film fra 2003
Komediefilm fra USA
Film instrueret af Sofia Coppola
Bodilprisen for bedste amerikanske film
Robertprisen for årets amerikanske film
Dramafilm fra USA
César for bedste udenlandske film
Luxair

Luxair (Luxair Société Luxembourgeoise de Navigation Aérienne SA) er Luxembourgs nationale flyselskab. Selskabet beflyver 50 destinationer i Europa, Nordafrika, Middelhavsområdet og Mellemøsten samt charter- og sæsonflyvninger. Luxair har sin primære hub i Luxembourg - Findel Airport. Selskabet ejes af den luxembourgske stat (23,1%), Banque et Caisse d'Épargne de l'État (13,4%), Luxair Group (13,2%), BIL (13,1%), Lufthansa (13%), Fortis Banque Luxembourg (12,1%) og Panalpina World Transport (12,1%). Luxair beskæftiger 2.210 ansatte (marts 2007).

Selskabet blev dannet i 1948 ud fra Luxembourg Airlines Company grundet et øgende behov for flyruter mellem Luxembourg og resten af Europa, og den er en af de første ruter var Luxembourg-Paris (Charles de Gaulle), fordi i dag er den lige nu kendt som Luxair, selvom den også ejer en del af cargo-selskabet Cargolux, men den 21. december 2003 fik flyselskabet et nyt logo som blir forvandlet til et måge.

Etableret i 1961
Flyselskaber fra Luxembourg
Anna Maria de Longueville

Anna Maria de Longueville, født Köster (født 17. november 1705 i Frankfurt am Main, død 18. marts 1775) var gift første gang 30. maj 1726 med Michael Fabritius, anden gang 19. januar 1748 med Johann Friederich Wever og tredje gang 8. december 1763 med dansk generalmajor Jean Baptiste Descarriéres de Longueville. Hun var Dame de l'union parfaite.

Hun er begravet i Wevers Kapel i Christians Kirke på Christianshavn.

Referencer 

Modtagere af l'union parfaite
Danskere i 1700-tallet
Jean Baptiste Descarriéres de Longueville

Jean Baptiste Descarriéres de Longueville (født 1699 i Flandern, død 27. januar 1766) var en franskmand i dansk militær tjeneste.

Han var havearkitekt og kom til landet 1738 på anbefaling af landgreve Carl af Hessen-Philippstal og udførte bl.a. haven på Lerchenborg (nu forsvundet). Inden da arbejdede han på opførelsen af Christiansborg Slot. Det vides, at efteråret 1747 kom de Longueville til det næsten færdigbyggede slot nær Kalundborg. Han gik i gang med at realisere og videreudvikle general Christian Lerches allerede skitserede plan for det store barokanlæg, der blev et af landets fineste.

Longuevilles karriere fortsatte dog i militær retning, og han opnåede rang af generalmajor i Ingeniørkorpset. Sammen med Samuel Christoph Gedde udførte han 1756 et forslag til en galejhavn ved Nivå, der dog ikke kom til udførelse.

Han blev, sammen med ingeniørofficer Johann Friedrich Oettinger, på direkte anbefaling af overkrigssekretær, general Poul Vendelbo Løvenørn sendt til sultanen af Marokko for at skaffe en handelsaftale, men efter uvenskab med sultanen blev han og 40 af hans mænd arresteret og måtte befries af en dansk eskadre.

Longueville blev 8. december 1763 gift på Enrum med Anna Maria de Longueville, der var enke efter to tidligere ægteskaber. De er begge begravet i krypten under Christians Kirke.

Værker 
 Æresport, Dydens Tempel, opstillet ved Børsen til Christian 6.s ligfærd (1748, s.m. historikeren Terkel Klevenfeldt)
 Plan til Lerchenborg Have (1747, plan, Nationalmuseet)
 Udkast til befæstning af Nivå (1756, plan s.m. Samuel Christoph Gedde, Det Kongelige Bibliotek)
 Opmåling og forslag til udbedring af fæstningen Fredrikstad, Kongsten (1757, s.m. oberstløjtnant de Saint-Guedal og major von Dilleben)

Kilder 
 

Generalmajorer fra Danmark
Arkitekter fra Danmark
Danskere i 1700-tallet
Ingeniørofficerer fra Danmark
Landskabsarkitekter fra Danmark
Gesandter fra Danmark
Margrethe Marie Thomasine Numsen

Margrethe Marie Thomasine Numsen, født Ingenhaef(f) (8. marts 1705 – 8. oktober 1776 på Løvenborg) var gift med general Michael Numsen og Dame de l'union parfaite.

Hun var datter af generalmajor Johan Peter Ingenhaeff og ægtede på sin fødselsdag 1725 Michael Numsen.

Hun spillede også som enke en betydelig rolle i hofkredsene og gik for at have megen indflydelse på højere steder, men omtales i øvrigt ikke altid på bedste måde. 1753 blev hun dekoreret med l'union parfaite. Straks efter Caroline Mathildes fængsling i januar 1772 blev fru Numsen overhofmesterinde for den 4-årige kronprins Frederik, hvis kærlighed hun forstod at vinde (prinsen kaldte hende for "Mutter"), så at de 1 1/2 år, i hvilke hun var knyttet til ham, kom til at stå som lyspunktet i hans barndomstid. I september 1773 fjernedes fru Numsen fra denne stilling, efter sigende fordi hun var indviklet i nogle intriger mod enkedronningen og hendes parti. Hun udnævntes samtidig til dekanesse for Vallø Stift og døde 8. oktober 1776 på Løvenborg.

Modtagere af l'union parfaite
Danskere i 1700-tallet
Hofmesterinder fra Danmark
Jan Larsen (fodboldspiller, født 1972)

Jan Larsen (født 27. april 1972, død 25. oktober 2018) var en dansk fodboldspiller.

Han spillede udelukkende for klubber i Jylland, da han var aktiv i Danmark, og opnåede i alt 77 kampe i Superligaen for Vejle Boldklub, Aarhus Fremad og Viborg FF. Desuden blev det til 36 kampe i 1. division for Randers FC og et ukendt antal kampe for AC Horsens, da de også spillede i 1. division.

I sin tid i Viborg var han med til at sikre klubben landspokaltitlen i 2000.

I sommeren 2005 skiftede han fra Randers FC til den færøske mesterklub HB Tórshavn på en 6 måneders kontrakt. Her spillede han bl.a. to kampe i kvalifikationsturneringen til Champions League mod FBK Kaunas fra Litauen. Den 1. januar 2006 stoppede Jan Larsen karrieren på højt niveau.

Han døde 25. oktober 2018 af kræft i en alder af 46.

Eksterne henvisninger 

Fodboldspillere fra Danmark
Fodboldspillere fra Vejle Boldklub
Fodboldspillere fra Aarhus Fremad
Fodboldspillere fra Viborg FF
Fodboldspillere fra AC Horsens
Fodboldspillere fra Randers FC
Personer døde af kræft
Birte Rosenkrantz

Birgitte "Birte" Rosenkrantz, gift von Plessen (8. januar 1723 i København – 8. juli 1763 samme sted) var en dansk adelsdame. Hun var datter af gehejmeråd Iver Rosenkrantz og Charlotte Amalie Skeel. Hun blev gift 10. november 1747 i Sæby Kirke til Frederik Christian von Plessen (1717-83). Hun var 1754 blevet dame de l'union parfaite.

Kilde 
 Danmarks Adels Aarbog 1985-87, s. 720.

Eksterne henvisninger
 http://krogsgaard.name/pafg1216.htm

Modtagere af l'union parfaite
Birte
Danskere i 1700-tallet
Personer fra København
Nicoline Rosenkrantz

Nicoline Rosenkrantz, gift Nicoline Danneskiold-Samsøe (6. januar 1721 på Skovsbo – 7. februar 1771 i København) var en dansk adelsdame. Hun var datter af gehejmeråd, amtmand i Nyborg Christian Rosenkrantz til Skovsbo og Frederikke Louise f. Krag. Nicoline Rosenkrantz blev indskrevet i det adelige jomfrukloster Vallø Stift ved dets indvielse 14. maj 1738. 

29. juli 1749 blev hun på Skovsbo gift med gehejmekonferrensråden greve Frederik Christian Danneskiold-Samsøe (1722-1778) til grevskaberne Samsøe, Løvenholm m.m. Parret fik 1756 tildelt ordenen l'union parfaite.

Kilder 
 Danmarks Adels Aarbog 1985-87

Nicoline
Modtagere af l'union parfaite
Danskere i 1700-tallet
Slægten Danneskiold-Samsøe
Kleppestø

Kleppestø er kommunecenter og administrationsby for øen Askøy og Askøy kommune. Her er bus-station og havn for hurtigbåden som trafikerer bådruten Askøy–Bergen parallelt med bussen. Her er blandt andet rådhus, indkøbscenteret Kleppestø Senter og to bensinstationer.

Indtil Askøybroen blev åbnet i december 1992 gik færgerne fra Kleppestø til Sukkerhusbryggen i Bergen centrum. Overfartstiden var 18 minutter, og operatør var Rutelaget Askøy-Bergen AS.

De sidste 20 år har det været mange planer for en fornyelse af Kleppestø som Askøys kommunecenter. Blandt andet har der været planer om at bygge hotel på den gamle færgekaj. Maltvikhaugen – populært kaldt Ølhaugen – blev bortsprængt i 1996 for at gøre byen mere åben, og indkøbscentrene Kleppestø Torg og Eureka blev sammenbygget til Kleppestø Senter. Derudover har der været relativt beskeden udvikling af området, måske også på grund af det kuperede terræn.

Redningsselskapet eller Norsk Selskab til Skibbrudnes Redning (NSSR), har haft en af sine hovedstationer på Kleppestø. til Florvåg, Bakarvågen.

Kilder og henvisninger 

Byer i Vestland
Askøy
Sophie Caroline af Ostfriesland

Sophie Caroline (31. marts 1707 – 7. juni 1764) var prinsesse af Brandenburg-Bayreuth, fyrstinde af Ostfriesland og søster til dronning Sophie Magdalene.

Hun fødtes 31. marts 1707 som datter af datter af markgreve Christian Heinrich af Brandenburg-Kulmbach og ægtede 8. december 1723 Georg Albrecht af Ostfriesland (f. 13. juni 1690). Fyrstens korte regering var langtfra lykkelig. Hans undersåtter gjorde oprør mod ham, og kong Frederik 4. måtte efter hans anmodning sende ham tropper til beskyttelse, der forblev i landet på dettes bekostning gjennem en længere årrække. Georg Albrecht døde 12. juni 1734, og hans enke, der måtte dække hans store gæld, kom allerede året efter til Danmark efter indbydelse fra hendes svoger kong Christian 6. og fik bolig på Fredensborg Slot. Senere vendte hun tilbage til Ostfriesland, men havde fra 1740 blivende ophold i Danmark. Fra 1756 til sin død, 7. juni 1764, levede hun på Sorgenfri Slot. Fyrstinden omtales af samtidige som en elskværdig og tiltalende personlighed. Den store opmærksomhed, Christian 6. viste sin svigerinde, skal have vakt Sophie Magdalenes skinsyge, og onde tunger have endog udspredt rygter om et utilladeligt forhold mellem dem. 1770 fremstod et ildeberygtet kvindfolk (Anna Sophie Magdalene Frederikke Ulrikke), der gjorde gældende at være frugten af denne forbindelse. Hendes påstand viste sig at savne enhver grund.

Carolinensiel ved Wittmund i Østfrisland er opkaldt efter hende.

Kilder 
 Dansk Biografisk Leksikon

Huset Hohenzollern
Modtagere af l'union parfaite
Personer i Dansk Biografisk Leksikon
Tyskere i 1700-tallet
Paolo Montero

Paolo Rónald Montero Iglesias (født 3. december 1971 i Montevideo, Uruguay) er en uruguayansk fodboldtræner og tidligere fodboldspiller, der spillede som forsvarsspiller hos flere sydamerikanske og europæiske klubber samt for Uruguays landshold. Af hans klubber kan blandt andet nævnes CA Peñarol i hjemlandet samt italienske Juventus.

Han er søn af en anden uruguayansk fodboldlandsholdsspiller, Julio Montero.

Landshold 
Montero spillede i årene mellem 1991 og 2005 61 kampe for Uruguays landshold, hvori han scorede fem mål. Han repræsenterede sit land ved både VM i 2002, samt Confederations Cup 1997 og Copa América i 2004.

Eksterne henvisninger 
 

Fodboldspillere fra Uruguay
Deltagere ved verdensmesterskabet i fodbold 2002
Fodboldspillere fra Juventus F.C.
Fodboldspillere fra San Lorenzo de Almagro
Fodboldspillere fra Club Atlético Peñarol
Personer fra Montevideo
Jonathan Richter

Jonathan Richter (født 16. januar 1985) er en tidligere dansk fodboldspiller, der spillede midtbane hos FC Nordsjælland.

Tidligere spillede han for Brøndby IF som ungdomsspiller, og skiftede senere til FC Nordsjælland. Her fik han den første kamp i Superligaen den 16. oktober 2005.

Richter blev ramt af et lyn under en træningskamp 20. juli 2009, lå efterfølgende i koma og måtte have halvdelen af sit ene ben amputeret.

Han er tvillingebror med Simon Richter som spiller for Brønshøj Boldklub. .

I efteråret 2012 deltager han i TV2-programmet BS & Outsiderne, hvor en flok handicappede ved hjælp af hinanden skal krydse øst over Afrikas ørken. Som programmets navn antyder, er holdet ledet af den tidligere jægersoldat B.S. Christiansen.

Se også 
 Jonathan Richter - Ramt af lynet - dansk film fra 2013

Referencer 

Fodboldspillere fra Danmark
Fodboldspillere fra FC Nordsjælland
Tvillinger fra Danmark